Il-President ta' Malta jistieden lit-2% li qalu li xi uffiċjali fl-Uffiċċju tiegħu huma korrotti biex iressqu l-provi lill-Pulizija Fi stqarrija, l-Uffiċċju tal-President irreferi għar-rapport li qed jidher fuq diversi medja dwar stħarriġ minn 'Transparency International Global Corruption Barometer European Union 2021, Citizens Views and Experiences of Corruption'. Fost ir-riżultati li ħarġu minn dan l-istħarriġ jissemma li 2% ta' dawk li ħadu sehem f'dan l-istħarriġ jaħsbu li 'uffiċjali, kollha jew uħud,' fl-Uffiċċju tal-President huma korrotti. Fid-dawl ta' dan, l-Uffiċċju tal-President stieden lil dawn l-individwi li esprimew dan it-tħassib biex, jekk għandhom xi provi ta' korruzzjoni, jirreferuhom lill-Pulizija ta' Malta għall-attenzjoni tagħhom.